2006 m. žiemos olimpinės žaidynės

XX žiemos olimpinės žaidynės vyko 2006 m. vasario 10-26 dienomis Turine, Šiaurės vakarų Italijos Pjemonto srities sostinėje. Tai buvo jau antrosios žiemos olimpinės žaidynės Italijoje, ir dešimtąjį kartą surengtos Alpių kalnuose. Šių žaidynių pasiruošimui ir organizavimui buvo išleista apie 3 mlrd. eurų.

Olimpinės rungtys ir medalių komplektai 
Sportininkai varžėsi 15-oje olimpinių rungčių. Turine pirmą kartą į olimpinę programą buvo įtraukta nauja rungtis – snieglenčių krosas.

Iškovoti medalių komplektai pagal rungtis:

 Greitasis čiuožimas – 12 komplektų,
 Slidinėjimo lenktynės – 12,
 Biatlonas – 10,
 Kalnų slidinėjimas – 10,
 Greitasis čiuožimas trumpuoju taku – 8,
 Snieglenčių krosas – 6,
 Akrobatinis slidinėjimas – 4,
 Dailusis čiuožimas – 4,
 Bobslėjus – 3,
 Rogučių sportas – 3,
 Šiaurės dvikovė – 3,
 Šuoliai su slidėmis – 3,
 Akmenslydis (kerlingas) – 2,
 Ledo ritulys – 2,
 Skeletonas – 2.

Lietuvos delegacija 

Į olimpines žaidynes vyko Lietuvos sporto delegacija, kurią sudarė virš 20 asmenų. Pusė jų buvo sportininkai, kurie olimpiados metu varžėsi kai kuriose rungtyse. Medalių nebuvo laimėta.

 Lietuvos olimpinė rinktinė:
 Vida Vencienė – Lietuvos olimpinės rinktinės misijos vadovė
 Ijolė Domarkienė – akreditacijos ir ryšių su OK atstovė
 Jonas Domanskis – olimpinis atašė
 Dalius Barkauskas – gydytojas
 Vladas Sklizmantas – gydytojas
 Diana Rasimovičiūtė – biatlonas, dalyvė
 Karolis Zlatkauskas – biatlonas, dalyvis
 Vilius Repšys – biatlono treneris
 Ričardas Griaznovas – biatlono treneris
 Margarita Drobiazko – dailusis čiuožimas, dalyvė
 Povilas Vanagas – dailusis čiuožimas, dalyvis
 Jelena Maslennikova – dailiojo čiuožimo trenerė
 Irina Terentjeva – slidinėjimas, dalyvė
 Aleksej Novoselskij – slidinėjimas, dalyvis
 Igor Terentjev – slidinėjimas, treneris
 Romualdas Glazauskas – slidinėjimo komandos vadovas
 Vitalij Rumiancev – kalnų slidinėjimas, dalyvis
 Jurijus Švecovas – kalnų slidinėjimas, treneris

 Atsarginiai:
 Veronika Lagun – biatlonas, dalyvė
 Aidas Reklys – dailusis čiuožimas, dalyvis

 Šalies sporto vadovai:
 Artūras Poviliūnas – Lietuvos tautinio olimpinio komiteto (LTOK) prezidentas,
 Vytautas Zubernis – LTOK generalinis sekretorius,
 Algirdas Raslanas – Kūno kultūros ir sporto departamento generalinis direktorius.

Lietuvių pasiekti rezultatai

Dailusis čiuožimas

Šokiai ant ledo 
Lietuvos ledo šokėjai Margarita Drobiazko ir Povilas Vanagas – 7 vieta. Jie surinko 183,21 balo.

Šioje dailiojo čiuožimo rungtyje nugalėjo:

Biatlono sprinto rungtis 7,5 km 
Lietuvos atstovė Diana Rasimovičiūtė užėmė 18 vietą. Ji distanciją įveikė per 23 minutes 48,1 sekundės, trasoje tik kartą nepataikė į taikinį. Varžybose dalyvavo 83 sportininkės.

Šios rungties olimpinė pakyla:

Biatlono sprinto lenktynės 10 km 
Lietuvis Karolis Zlatkauskas liko paskutinis – 90-as. Jis nepataikė į 4 taikinius, trasoje sugaišo 34 minutes 33,8 sekundės.

Olimpiniai prizininkai šioje rungtyje:

Moterų slidinėjimo 30 km distancija 
Lietuvos slidininkė Irina Terentjeva nebaigė distancijos. Startavo 61 sportininkė, trasos nebaigė 11.

Šios rungties olimpinės prizininkės:

Vyrų slidinėjimo 15 km distancija laisvuoju stiliumi 
Lietuvos slidininkas Aleksejus Novoselskis nebaigė distancijos. Startavo 99 slidininkai, trasos nebaigė 2.

Šios rungties olimpiniai prizininkai:

Kalnų slidinėjimas 
Lietuvis Vitalijus Rumiancevas dalyvavo kalnų slidinėjimo slalomo milžino varžybose. Po pirmo bandymo jis buvo diskvalifikuotas. Priežastis – teisėjai, peržiūrėję startą, nustatė, kad Lietuvos atstovas praleido vartus. Šiose varžybose startavo 82 atletai.
    
Slalomo milžino distancijos olimpinė pakyla:

Ledo ritulys 
Ledo ritulininkas lietuvis Darius Kasparaitis dalyvavo Turino olimpiadoje Rusijos rinktinės sudėtyje. Rusijos komanda iškovojo 4 vietą.

Ledo ritulio turnyras:
 Rungtynės dėl 3 vietos: Rusija – Čekija 0:3 (0:1, 0:1, 0:1),
 Finalas: Švedija – Suomija 3:2 (0:1, 2:0, 1:0).

Šalys ant olimpinių apdovanojimų pakylos:

Komandiniai šalių rezultatai 

Žaidynėse išdalinti 84 olimpinių medalių komplektai.

Daugiausia medalių iškovojusių šalių dešimtukas:

Nuorodos 

 2006 m. Turino olimpinių žaidynių programa 

2006 metų žiemos olimpinės žaidynės
Turino sportas